Brennisteinsalda

Brennisteinsalda er en vulkan på den søndre delen av Island. Vulkanen er rundt 855 m høy og ligger i nærheten av Landmannalaugar og Hekla.

Navnet betyr «svovelbølge» på norsk og kommer av områdene dekket av svovel på begge sider av vulkanen. Fjellet er muligens det mest fargerike på Island, og bilde av det finnes ofte i bøker og kalendere. Vulkanen er grønnfarget fra mose, svart- og blåfarget fra lava og aske, og rødt fra jern.

Fjellet er fremdeles en aktiv vulkan, noe som er tydelig gjennom de varme svovelkildene og dampen rundt basen på fjellet. Turstien Laugavegur går forbi, og foran fjellet er det et lavafelt bestående av obsidian.

 Eksterne lenker 
 Bilde – deler av fjellet med turstien Laugarvegur i forgrunnen

Kategori:Vulkaner på Island
Kategori:Fjell på Island
Kategori:Fjell under 1000 meter